OpenLLM-France/wikimedia huggingface dataset:
# Llandre (Llanfihangel Genau'r Glyn)

Llandre, pe Llanfihangel Genau'r Glyn, zo ur gêriadenn eus Kembre, e Kontelezh Ceredigion. Ur 7 km zo ac'hano da gêr Aberystwyth, er c'hreisteiz. En hanternoz emañ Dôl-y-bont.
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Llandrinio

Llandrinio zo ur gêriadenn vihan hag ur gumuniezh eus Kembre, e reter Powys. Emañ war lez ar stêr Havren, er biz da Y Trallwng hag er c'hreisteiz da Oswestry, ur gêr hag a zo en tu all d'ar vevenn etre Kembre ha Bro-Saoz.
Gouestlet eo iliz Llandrinio da sant Trunio (Trinio). E 1775 e oa bet savet ar pont kozh, dreist an Havren, a weler e-kreiz ar gêriadenn.
E kumuniezh Llandrinio emañ ivez kêriadennoù Sarnau, Arddlin ha Rhos.
E 2011 e oa 1 485 a dud o chom e kumuniezh Llandrinio ha 176 anezho a oa kembraegerien (12,2%).

## Notennoù

* ↑ Ystadegau Allweddol ar gyfer Cymru. Swyddfa Ystadegau Gwladol..
# Llandudno

Llandudno zo ur gêr eus Kembre, en arvor Sir Conwy. Troet eo war-zu an hanternoz hogen gwaskedet eo etre daou venez : Pen y Gogarth, er c'hornôg, ha Rhiwledyn er reter.
Brudet eo evel hañvlec'h abaoe 1864.

## An anv

Dont a ra an anv eus hini ar sant brezhon Tudno

## Poblañs

E 2001 e oa 20 090 a dud, o kontañ re Bae Penrhyn ha Penrhynside, hag a zo e Llandudno Community.

## Melestradurezh

Gwechall e oa e Sir Gaernarfon. Goude e Gwynedd. Bremañ e Sir Conwy.

## Eisteddfod Genedlaethol

Div wech eo bet Eisteddfod Genedlaethol Cymru e Llandudno : e 1896 hag e 1963.

## Gevelliñ

* Wormhout, Flandrez Frañs.

## Skeudennoù

* Gwel eus Llandudno.
* C'hoarioù
* Gwel eus ar Gogarth adalek an tour-tan
* Ar mor er bae
* Ti-hent-houarn Llandudno
* Ar Great Orme Tramway a ya war lein Pen y Gogarth,
* Great Orme Tramway
# Llandrillo-yn-Rhos

Llandrillo-yn-Rhos, pe Llandrillo hepmuiken, (Rhos-on-Sea e saozneg) zo ur gêriadenn, ur barrez hag ur gumuniezh e hanternoz Kembre, en arvor Sir Conwy. Emañ un tammig er c'hornôg da gêr Bae Colwyn ha deuet eo da vezañ un astenn d'ar gêr-se. E 2011 e oa 7 593 a dud o chom e Llandrillo-yn-Rhos ha 18,4% anezho a oa kembraegerien.
Gouestlet eo an iliz-parrez da sant Trillo. E-kichen kêr emañ torgenn Bryn Euryn, e-lec'h ma c'haller gwelet aspadennoù eus ur c'hreñvlec'h eus ar Grennamzer uhelañ, eus mare ar roue Maelgwn Gwynedd marteze. E-harz an dorgenn emañ rivinoù Llys Euryn. Eus ar XVI$^{vet}$ kantved eo an dismantroù a weler bremañ, met diagent e oa ur savadur all hag a oa lec'h-annez Ednyfed Fychan, unan eus pennañ skoazellerien rouaned Gwynedd Llywelyn Fawr hag e vab Dafydd ap Llywelyn, en XIII$^{vet}$ kantved.
War an aod izeloc'h eget Bryn Euryn emañ Rhos Fynach, ul lec'h ma oa ur gored hag a oa da venec'h Abati Aberconwy gwechall. Betek deroù an XX$^{vet}$ kantved e voe implijet da dapout pesked.

## Notennoù

* ↑ Swyddfa Ystadegaeth Cenedlaethol: Census 2001 : Parish Headcounts : Conwy
# Llandrillo (Sir Ddinbych)

Llandrillo pe Llandrillio-yn-Edeirnion zo ur gêriadenn hag ur gumuniezh eus Kembre, e mervent Sir Ddinbych. Emañ e Dyffryn Edeirnion ha gwechall e oa e Sir Feirionnydd. Emañ war lez an Dyfrdwy, hanter-hent etre Corwen hag Y Bala.
Anvet eo diwar sant Trillo a zeuas eus Breizh, a-hervez, gant menec'h all, hag a savas Llandrillo e-kichen kember an Dyfrdwy gant ur wazh-dour anvet Ceidiog.
E Llandrillo, er XV$^{vet}$ kantved, e voe ganet ar barzh Hywel Cilan, unan eus barzhed lez Rouantelezh Powys.
Meurvein eus an Neolitik a gaver tro-war-dro Llandrillo : kambr-vez Branas Uchaf, eus an trede milved kent JK, krommlec'h Tyfos, eus Oadvezh an arem ha krommlec'h Moel Tŷ Uchaf.
E 2011 e oa poblet kumuniezh Llandrillo gant 580 a dud, ha 337 anezho (59,2%) a oa kembraegerien.

## Notennoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics. Kavet : 2014-04-09.
# Llandudoch

Llandudoch (St. Dogmaels e saozneg) zo ur gêriadenn eus Kembre, e Sir Benfro. Emañ war an aod, war ribl kornôg aber an Afon Teifi, e-kichen kêr Aberteifi.
Poblet e oa Llandudoch gant 1 353 a dud e 2011. Gwechall e tremene ar vevenn etre Sir Benfro ha Ceredigion e-kreiz ar gêriadenn. Abaoe 2002 emañ Llandudoch penn-da-benn e Sir Benfro.
Dismantroù un abati eus an XII$^{vet}$ kantved zo er gêriadenn : savet e voe abati Llandudoch gant menec’h deuet eus Bro-C’hall, el lec’h ma oa bet ur peniti keltiek diagent.

## Gevelliñ

| Bro | Kêr | Abaoe |
| Breizh | Tredarzeg | |

## Liammoù diavaez

* (en) Lec’hienn St Dogmaels-Llandudoch
a vo kavet e Wikimedia Commons.
# Llandwrog

Llandwrog zo ur gêriadenn e Gwynedd, en hanternoz Kembre, e-kichen Caernarfon.
Eno emañ sez ar gompagnunezh Sain.
# Llandybïe

Llandybïe (skrivet Llandybie ivez, ha Llandebie a-wechoù), zo ur gêriadenn hag ur gumuniezh e Sir Gaerfyrddin, e-tal Rhydaman.

## Istor

Savet e vije bet iliz Llandybïe gant Santez Tybïe, unan eus merc'hed niverus Brychan, roue Brycheiniog.

## Yezh

An ti-embann Llyfrau'r Dryw zo bet savet e Llandybïe gant ar vreudeur Aneirin Talfan Davies hag Alun Talfan Davies e 1940. E Llandybïe emañ an ti-embann ha ti-moullañ Gwasg Dinefwr.
Laz-kanañ Côr Meibion Llandybïe.

## Notennoù ha daveennoù

* ↑ Adroddiad Enwau Llefydd Cyngor Sir Gaerfyrddin Enwau Cymru
# Llandrillo

Llandrillo zo anv div gêriadenn en hanternoz Kembre:
* Llandrillo (Sir Ddinbych), e Sir Ddinbych.
* Llandrillo-yn-Rhos, e Sir Conwy.
Hag ivez:
# Llandrindod

Llandrindod (Llandrindod Wells e saozneg) zo ur gêr eus Kembre, e-kreiz Powys.
Kreskiñ a reas kêr en XIX$^{vet}$ kantved pan erruas an hent-houarn er vro, ha dont a reas kalz a dud diavaez d'ober o mad eus an dour eien a oa enni (alese stumm an anv saoznek zo bremañ, Llandrindod Wells, da lavaret eo "eien Llandrindod").

## Liammoù diavaez

* Lec’hienn Llandrindod, e saozneg
# Kanab

Ar c'hanab zo ur blantenn a vez gounezet abalamour d'an neudennnoù anezhi hag a servij d'ober un danvez.
Gwechall e veze graet gouelioù bagoù ha listri dreist-holl gant an danvez kanab.

## Evn

Un evn zo anvet kanaber, pe kanabaer.
# Kan ma bro

Kan ma bro zo ul levrig barzhonegoù brezhonek – div bajennad ha hanter-kant ennañ – gant ar Bigouter Yann Bijer bet embannet gant Al Liamm e dibenn miz Mezheven 2013.

## Al levr

Ar wech kentañ eo d'ar skrivagner bet ganet e Lechiagad embann un dastumad barzhonegoù brezhonek, unan ha tregont en holl.
War-lerc'h ar pevar "c'han" kentañ (Eonenn ma c'havell, Diwan ma bro !, D'an Erminig ha Diougan evit Arzhur) e ro an oberour tro d'al lenner da soubañ e Mojenn Tristan hag Izold en-dro dre c'hwezek barzhoneg all :
| Luskell da soñj Diougan evit Izold Kan d'ar wennili Run heol | Huanadenn Na kaerat tremenvan ! Nozvezhioù hañv Kanaouenn Mari Vorgan | Krogennoù noazh Gouelini skañv Bilienn wenn Gant red an dour | Itron al lenn Aet gant an tre Galv d'an distro Lamm Tristan |
Ne ankoua ket Yann Bijer dougen bri da dud e vro c'henidik dre ar seizh barzhoneg eus ar rann E koun martoloded ma bro kollet war-vor :
| Barr-kelc'hwid Mantilli kañv Dalc'hit soñj ô ma bag ! Mari Vorgan | Kraban an Ankoù Luc'hed ar gounnar Here du |
Ha goude Kan ô tan ar c'han ! e kinnig kemer perzh er Soñjennoù a-vremañ (War-sav Esperanto ! , Masaï Mara ha Bugel).

## Levrlennadur

* Bijer, Yann. Kan ma bro. Diriononn : Al Liamm, 2013 (ISBN 978-2-7368-0092-5)
# Kanaal Buinen-Schoonoord

Kanaal Buinen-Schoonoord a zo ur ganol e Drenthe en Izelvroioù.
Gwelout : Listenn kanolioù an Izelvroioù
# Kanacheg

Ur yezh sinek-tibetek eus is-skourr kanaorek eo ar c'hanacheg (kanashi) komzet gant tro-dro da 1.000 den (1977) en India.

## Gwelet ivez

* Yezhoù tibetek-kinaorek
* Yezhoù himalayek
# Kanadeg ar c'hizhier

Kanadeg ar c'hizhier, anvet Le Concert des chats e galleg, ha Katzenkonzert en alamaneg, zo un daolenn gant David Teniers ar Yaouankañ hag a zo war ziskouez hiriv er Staatsgalerie Neuburg, e München, e Bavaria.
# Kan evid ar peoh

Kan evid ar peoh zo ur ganaouenn-veur (cantate e galleg) skrivet gant Job an Irien (e skolveurieg) ha sonaozet gant René Abjean. D'ar 13 viz Gouere 1989 e voe kanet evit ar wezh kentañ, en iliz Landerne, gant Laz-kanañ Penn ar Bed
# Kana

Kana a zo ur gêr vihan eus Galilea brudet peogwir en dije graet Jezuz e gentañ burzhud eno (Eured Kana) hervez Aviel Sant Yann (Yn 2,1-12).
Ali eo an darn vrasañ eus ar viblourien evit soñjal e oa eus ar gêr-se rak skrivet oa bet Aviel Yann evit Yuzevien o chom en Israel moarvat. N'ouzer ket pelec'h lec'hiñ ar gêr e Palestina a-vremañ koulskoude. Pemp lec'h a c'hellfe bezañ Kana ar Bibl :
Kafr Kana, en Israel (anvet ivez Kefar Kenna); Khirbet Kana, en Israel ; Karm er-Rasm, en Israel ; Ain Quana, en Israel; Qana al-Jalil, e Liban
# Kan broadel Aostria

Land der Berge, Land am Strome (Douar menezioù, Douar a-hed ar stêr) eo kan broadel Aostria. Skrivet eo bet gant Paula von Preradović en ur azasaat ton KV 623 "Eine kleine Freimaurer-Kantata" (kantatenn vihan frañmasonek) sonaozet gant ar maestro Wolfgang Amadeus Mozart d'ar 17 a viz Du 1791. Lakaet eo bet da gan broadel ent ofisiel e 1947.

## Pozioù ha troidigezh

| Pozioù alamanek | Troidigezh vrezhonek |
| Rannbennad kentañ ||
| Land der Berge, Land am Strome, Land der Äcker, Land der Dome, Land der Hämmer zukunftsreich! Heimat bist du großer Söhne, Volk begnadet für das Schöne, Vielgerühmtes Österreich, Vielgerühmtes Österreich! | Douar menezioù, douar a-hed ar stêr, Douar parkeier, douar ilizoù-meur, Douar morzholioù, dezhañ un dazont pinvidik, Douar mibien galonek, Pobl venniget, tuet evit ar gaerded, A Aostria veulet lies gwech, A Aostria veulet lies gwech! |
| Eil rannbennad ||
| Heiß umfehdet, wild umstritten, Liegst dem Erdteil du inmitten Einem starken Herzen gleich. Hast seit frühen Ahnentagen Hoher Sendung Last getragen, Vielgeprüftes Österreich, Vielgeprüftes Österreich. | Pal tabutoù tomm ha stourmoù diroll Emaout lec'hiet e kreiz ar c'hevandir Evel ur galon greñv. Abaoe deizioù hon hendadoù Az peus douget sammad pounner da gefridi uhel, A Aostria amprouet bras, A Aostria amprouet bras. |
| Trede rannbennad ||
| Mutig in die neuen Zeiten, Frei und gläubig sieh uns schreiten, Arbeitsfroh und hoffnungsreich. Einig laß in Bruderchören, Vaterland, dir Treue schwören. Vielgeliebtes Österreich, Vielgeliebtes Österreich. | Setu ni o vont war-raok d'an dazont, frank ha deol, aketus, kalonek, leun a spi, Greomp asambles, evel breudeur, hol le a fealded dit, hor bro! A Aostria vuiañ karet, A Aostria vuiañ karet. |
Gant slovenegerien Karintia e vez kanet an droidigezh da heul, hag a zo kenofisiel:
Hrabro v novi čas stopimo, prosto, verno, glej, hodimo; upa polni, delavni. Bratski zbor prisega hkrati, domovini zvestobo dati. Ljubljena nam Avstrija, ljubljena nam Avstrija.

## Gwelet ivez

* Roll ar c'hanoù broadel

## Liammoù diavaez

* video war YouTube: gant ar sonerezh hepken
# Maletto

Maletto zo ur gumun e proviñs Catania e Sikilia.
# Malfa

Malfa (Màrfa e sikilianeg) zo ur gumun italian e meurgêr Messina e Sikilia.
# Malezia

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
* Malezia eo an anv a roer da Ledenez Malaysia pe Malaysia ar c'hornaoueg, da lavaret eo ar rann eus Malaysia ha n'emañ ket e Borneo.
* Gantañ e reer ivez evit ober anv eus Malezia Breizh-Veur (British Malaya) da vare an trevadennerezh.
# Malgbeeg

Ur yezh tchadek eus is-skourr ar yezhoù kotokoek eo ar malgbeeg (malgbe, malgwe, gulfe(i), sanbalbe, malbe pe ngwalkwe) komzet gant tro-dro da 36.000 den en holl (1997) e norzh Kameroun dreist-holl hag ivez e Tchad.
Pemp rannyezh ez eus:
* Malgbeeg (malgbe pe goulfei)
* Mareg (mara)
* Droeg (dro)
* Dougieg (douguia)
* Walieg (walia): e Tchad

## Gwelet ivez

* Yezhoù tchadek
* Yezhoù biouek-madarek
* Yezhoù afrez-aziatek
# Malgrate

Malgrate zo ur gumun en Italia e Proviñs Lecco, e rannvro Lombardia.
# Malerreka

Malerreka zo un draoñienn er Pireneoù hag a oa unan eus komarkoù Nafarroa betek ar bloaz 2019. Div draoñienn zo anezhi e gwirionez : hini Doneztebe ha hini Basaburua Artea.
Setu amañ an 13 kêriadenn a zo e komark Malerekka ; Doneztebe eo ar gêr-benn, ha da 5 436 a dud e save ar boblañs e 2017, a zo roet etre krommelloù.
* Beintza-Labaien (232)
* Bertizarana (591)
* Donamaria (434)
* Doneztebe (1 732)
* Elgorriaga (203)
* Eratsun (154)
* Ezkurra (154)
* Ituren (519)
* Saldias (119)
* Sunbilla (675)
* Oitz (130)
* Urrotz (185)
* Zubieta 308

## Skeudennoù

* Dañserien en Ituren
* Iliz Sunbilla
* Iliz San Martin en Ituren
# Malesco

Malesco zo ur gumun eus Italia e proviñs Verbano-Cusio-Ossola e Piemonte.
# Malevil

Malevil zo ur romant gallek skiant-faltazi bolitikel gant Robert Merle hag embannet e 1972.

## Ar romant

Kontañ a ra an oberour buhez e Malevil ur gumuniezh tud o treuzvevañ en ur c’hastell war-lerc’h tarzhadenn ur vombezenn nukleel.

## Film

Ur film diwarnañ gant Christian de Chalonge e 1981.
# Malgesso

Malgesso zo ur gumun en Italia, e proviñs Varese e Lombardia.
# Luzon

Luzon eo an enezenn vrasañ e Filipinez, gant ur gorread a 104 688 km² (ar 17vet enezenn vrasañ er bed), poblet gant 39 500 000 a annezidi (e 2009). Manila eo ar gêr-benn ha Quezon ar gêr vrasañ.
Dave a ra ivez an anv Luzon d’un enezeg, enni an enezenn anvet evel-se asambles gant inizi all, bihanoc’h, evel Mindoro, Marinduque, Masbate, enezeg Batanes...
Er c’hornôg da enez Luzon emañ Mor Su Sina, er reter emañ Mor Filipinez hag en norzh emañ strizh-mor Luzon. En enezenn ez eus meur a venez-tan oberiant, hag en o zouez ar menez Pinatubo, er c’hornôg, war-hed ur c’hant kilometr bennak diouzh Manila.
Gwechall e oa rannet Luzon e meur a rouantelezh vihan, lod anezho hindouat-boudaat, lod muzulmat ha lod all animist, hag a rae kenwerzh gant broioù pelloc’h evel Indez, Japan pe Sina. Neuze e voe trevadennet gant Spagnoliz adalek ar XVI$^{vet}$ kantved, ha gant ar re-se e voe savet Filipinez, gant ur gêr-benn staliet e Cebu da gentañ a-raok bezañ kaset da v-Manila goude 1570. Gant an ergerzherien gentañ, Portugaliz anezho, e oa bet roet an anv Luçon d’an enezenn. Dont a reas da vezañ anvet Nueva Castilla pe "Kastilha Nevez", gant an drevadennerien spagnol.
Meur a yezh a vez komzet e Luzon, en o zouez an tagalog, an ilokano, ar c’hapampangan. Kalz tud a oar saozneg ; nebeutoc’h-nebeutañ a dud avat a oar spagnoleg bremañ.

## Liammoù diavaez

a vo kavet e Wikimedia Commons.
# Lutrogale

Lutrogale :
| Lutrogale perspicillata ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Carnivora |
| Kerentiad : | Mustelidae |
| Iskerentiad : | Lutrinae |
| Genad : | Lutrogale |
| D'ar vevoniezh e tenn ar pennad-mañ. ||
Lutrogale a zo ur genad e rummatadur ar bronneged. Ennañ ne chom nemet ur spesad bev hiziv.

## Spesadoù

* Ki-dour India, (Lutrogale perspicillata)
* † Lutrogale cretensis
* † Lutrogale palaeoleptonyx
# Luv Resval

Léo Lesage, lesanvet Luv Resval, a zo ur rapour ganet d'an 6 a viz Genver 1998 e bro Ginea. Marvet eo d'an 21 a viz Here 2022, d'an oad a 24 bloaz, e Mennecy e Frañs da-heul ur barrad berranal spontus.

## Yaouankiz

Da 6 vloaz e kuitaas Ginea gant e familh evit mont da chom da v-Mennecy. Ur vuhez familh boutin en devoa gant ur vamm o labourat e-barzh pretioù hag un tad o werzhañ tiez. Kresket en deus gant tri breur yaouankoc'h.

## Red micher arzel

E 2017 e embannas e raktres sonerezh kentañ anvet Young Life. E 2018 e teuas er-maez un heuliad freestyle anvet Y, kregiñ a reas neuze da vezañ anavezet gant kanerien ar mare-se evel Alkapote, ur rapour brudet-kenañ. Plijout a rae an arzour-se da Luv Resval hag er memes bloaz kerkent e embannas an daou arzour ar sonadeg Cadran asambles. Goude ar sonerezh graet asambles gant an daou arzour, ur gwir baeroniezh zo bet krouet e-giz-se. Ar gevrat sinet gantañ e 2019 gant an ti-embann sonerezh Awa a roio lañs d'e red-micher soner.

## Kenlabour ha temoù

Krog e oa gant ar sonerezh war SoundCloud evel kalz rapourien all d'ar c'houlz-se. Da vare ar skolaj e voe levezonet gant rapourien gangsta, tagus a-walc'h (da skouer Booba, La Fouine) ha gant strolladoù an XX$^{vet}$ kantved evel Iam, pe 1,9,9,5. Meskañ a rae Luv Resval an daou doare rap-mañ. Entanet e oa ivez gant Star Wars, setu perak e c'heller kavout ur bern daveoù d’an oberennoù-se e-barzh e ganaouennoù.
Adalek 2020 ha 2021 e kenlabouras Luv Resval muioc'h-muiañ gant arzourien vrudet evel Caballero, Jean Jass ha Freeze Corleone. Embann a reas Luv Resval e albom studio kentañ anvet Etoile Noire. Temoù e ganaouennoù a zo teñval-tre gant komzoù rust. Komz a reont atav eus drammoù, maouezed ha soñjoù trist ha glac’harus ha teñval.

## Marvet da 24 bloaz

Tamm-ha-tamm e voe gwelet yec'hed Luv Resval o vreinañ. Pa roe sonadegoù war Instragram e oa posubl gwelout anezhañ tost d’ar gourhun abalamour d'an drammoù a gemere.
Etre an 20 hag an 21 a viz Here 2022 eo marvet Luv Resval gant ur barrad berranal spontus. Pevar bloaz warn-ugent e oa, hag hervez Télérama en doa prouet e oa e-touez gratausañ arzourien Bro-C'hall. Luv Resval a laosk ur skeudenn eus ur rapour gant barregezhioù spontus met ivez hini un den teñval.

## Mammennoù

* ↑ Décès du rappeur Luv Resval, Le Parisien, 23 a viz Here 2022.
# Luz Casal

María Luz Casal Paz, anavezetoc'h evel Luz Casal, zo ur ganerez c'halizat ganet d'an 11 a viz Du 1958 e Boimorto, e Galiza (e rannvro A Coruña). Tremen a reas he yaouankiz en Asturiez avat, en Avilés ha Gijón.

## Brud

Dleout a ra he brud hollvedel d'ar ganaouenn vec'hikan Piensa en mí, savet en 1937 gant Agustín Lara hag a glever e film Pedro Almodóvar embannet e 1991 Tacones lejanos.

## Micher

Luz avat n'eo ket plac'h ur ganaouenn hepken, p'emañ gant he micher abaoe hec'h ugent vloaz. Goude rock ar bloavezhioù 1980 he deus kanet ar bolero, ar werz mod ar vro. Er bloavezh 2004 e oa bet embannet he 10-vet pladenn. Kanet he deus e spagnoleg Duel au soleil, skrivet gant Étienne Daho (Un nuevo día brillará), hag Octobre, kanaouenn Francis Cabrel, deuet da vout Octubre ganti.

## Breizh

Pedet e oa bet da zont da ganañ d'ar Emvod ar Gelted en Oriant e 2010 met nac'het he doa dont dre ma oa taget gant ar c'hrign-bev.
E 2011 avat e oa deuet ha graet berzh.

## 2011

Deuet eo Luz en-dro war al leurinier. Kanañ a ra Un nuevo día brillará (Un deiz nevez a splanno), azasadenn eus ur ganaouenn gant Étienne Daho, eeunoc'h ha fromusoc'h eget ar c'han orin.

## He fladennoù

| El ascensor (1980) Luz (1982) Los ojos del gato (1984) Luz III (1985) Quiéreme aunque te duela (1987) Luz V (1989) A contraluz (1991) Como la Flor Prometida (1995) (tremen 800 000 pladenn gwerzhet) | Pequeños y Grandes éxitos (1996) Un mar de confianza (2000) Con otra mirada (2002) Sencilla Alegría (2005) Pequeños, medianos y grandes éxitos (2005) Vida tóxica (2008) La pasión (2009) (> 240 000 pladenn gwerzhet etre Spagn ha Bro-C'hall) Almas gemelas (2013) |

## Liammoù diavaez

* (es) Lec'hienn ofisiel
* (es) Boimorto
* (es) O kanañ Piensa en mi : amañ hag aze
* (es) Étienne Daho kanet gant Luz
* (gl) Luz o kanañ e galizeg gant Luar na Lubre
# Luzern

Luzern :
| Gwel eus kêr. ||
| Anv alamanek | Luzern |
| Anv gallek | Lucerne |
| Anv italianek | Lucerna |
| Anv romañchek | Lucerna |
| Melestradurezh ||
| Bro | Suis |
| Kanton | kanton Luzern |
| Distrig | arondisamant Luzern-kêr |
| Yezh ofisiel | alamaneg |
| Niv. OFS | 1061 |
| Kod post | 6000, 6014, 6002, 6003, 6004, 6005, 6006, 6007, 6009, 6015 |
| Maer | Beat Züsli |
| (Amzer gefridi) | |
| Lec'hienn web | https://www.stadtluzern.ch |
| Poblañsouriezh ||
| Poblañs | 81 691 ann. |
| Stankter | 2 811 ann./km² |
| Douaroniezh ||
| Daveennoù lec'hiañ | 47° 03′ 08″ Norzh 8° 18′ 21″ Reter / 47.0523, 8.3059 |
| Uhelder | 436 metr |
| Gorread | 29,06 km² |
| Kumunioù stok | Adligenswil, Ebikon, Kriens, Malters, Neuenkirch, Emmen, Horw, Meggen, Ennetbürgen, Stansstad |
| kemmañ |
Luzern (distaget [luˈtsɛrn] en alamaneg ; Lucerne [lysɛʁn] e galleg; Lucerna, [luˈtʃɛrna] en italianeg ; Lucerna e romañcheg ; Lozärn e rannyezh ar c'hornad) zo ur gêr e-kreiz Suis. Kêr-benn kanton Luzern eo. E dibenn 2013 e oa 80 501 a dud o chom e kêr. Ur c'hroashent a bouez eo evit al lodenn-se eus Suis hag ur greizenn velestradurel. En-dro da Luzern ez eus un tolpad-kêrioù lec'hiet e tri c'hanton disheñvel, ma'z eus war-dro 250 000 a dud o vevañ en holl.
Dre m'emañ war ribl ul lenn vrav (Vierwaldstättersee pe Lenn Luzern), e-harz menezioù kaer evel menez Pilatus ha Rigi en Alpoù Suis, e vez desachet ur bern touristed da Luzern, a-gozh. Unan eus an traoù brudetañ e kêr eo ar c'h-Kapellbrücke, ur pont koad savet er XIV$^{vet}$ kantved.
An alamaneg eo ar yezh ofisiel e Luzern, met un doare alemaneg uhel eo ar yezh pemdeziek evit ar braz eus an dud.

## Tud brudet

* Peter Bichsel, skrivagner
* Hans Erni, treser, livour, engraver ha kizeller
* Carl Spitteler, skrivagner
* Siegfried Wagner, sonaozer

## Kêrioù gevellet

Gevellet eo Luzern gant ar c'hêrioù-mañ :
* Bournemouth (Bro-Saoz) abaoe 1981
* Chicago (Stadoù Unanet) abaoe 1999
* Cieszyn (Polonia) abaoe 1994
* Guebwiller (Bro-C'hall) abaoe 1978
* Olomouc (Tchekia) abaoe 1994
* Potsdam (Alamagn) abaoe 2002
a vo kavet e Wikimedia Commons.
# Luvinate

Luvinate zo ur gumun en Italia, e proviñs Varese e Lombardia.
# Luxury Liner

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Luxury Liner a c'hall bezañ :
* Luxury Liner, ur film gant Lothar Mendes en 1933,
* Luxury Liner, ur film gant Richard Whorf, en 1948,
* Luxury Liner, un albom gant Emmylou Harris e 1977,
* Luxury Liner, un teulfilm gant Chris Alstrin, en 2009.
# Luzaide

Luzaide, pe Valcarlos hervez ar stumm spagnolek, zo ur gumun e Nafarroa, en Euskal Herria, tost d'an harzoù gant Benafarroa.

## Kumunioù amezek

* Arnegi, en Iparralde.